Forsvarssjefens stridsdekorasjonsråd

Forsvarssjefens stridsdekorasjonsråd (forkortet FSDR) er et organ i det norske Forsvaret som gir forsvarssjefen råd i saker som gjelder tildeling av utmerkelser for innsats i strid.Grader og dekorasjoner , Forsvarsnett, besøkt 8. november 2009.«Tre dekorasjonsråd», f-xtra  , nr. 1, 2009, s. 15, bilag til Forsvarets Forum, nr. 11, 2009.

Dekorasjonssaker
Stridsdekorasjonsrådet behandler saker som gjelder tildeling av Krigskorset med sverd Forsvarets innsatsmedalje med rosett i gull, St. Olavsmedaljen med ekegren, Forsvarets medalje for edel dåd med laurbærgren, Forsvarets medalje for internasjonale operasjoner med laurbærgren i gull og Forsvarets innsatsmedalje.Direktiv for bæring og bruk av dekorasjoner, ordener og medaljer i Forsvaret , Forsvarssjefen, 30. september 2009.

Stridsdekorasjonsrådet avgir tilrådning til forsvarssjefen, som avgjør tildeling av dekorasjoner med unntak av Krigskorset, St. Olavsmedaljen og Forsvarets medalje for edel dåd, der tildeling avgjøres av kongen. Disse sakene fremmes av forsvarssjefen til Forsvarsdepartementet. Krigsdekorasjonsrådet kan i slike saker også kobles inn. Stridsdekorasjonsrådet behandler videre tildelingssaker som det ikke kom til enighet om i Forsvarssjefens dekorasjonsråd, tidligere kalt Forsvarssjefens medaljeråd.

Sammensetning
Stridsdekorasjonsrådet består av sju medlemmer. Ved siden av en leder på general- eller admiralnivå er generalinspektøren for Hæren, generalinspektøren for Sjøforsvaret, generalinspektøren for Luftforsvaret, generaladvokaten og lederen for Norges Hjemmefrontmuseum medlemmer av rådet. Sjefen for Forsvarets Veteranadministrasjon er sekretær for Stridsdekorasjonsrådet.

Referanser

Eksterne lenker
 Forsvarets dekorasjonsråd, Forsvaret.no 
 Heder og ære. Nasjonale og internasjonale dekorasjoner brukt i Norge, bilag til Forsvarets Forum, nr. 5, 2012, Oslo: Forsvarets Forum/Forsvarets Veterantjeneste, 2012

Kategori:Norske militære utmerkelser
Kategori:Etableringer i 2009
Kategori:Norske statlige råd og utvalg